b'\n_START_ARTICLE_\nP. Christensen a/s\n_START_SECTION_\nProdukter\n_START_PARAGRAPH_\nVirksomheden forhandler alle modeller af Mercedes-Benz, Smart Peugeot samt reservedele og udstyr til disse. Tidligere forhandlede virksomheden ogs\xc3\xa5 de amerikanske m\xc3\xa6rker, Jeep, Chrysler og Dodge, hvorfor der stadig udf\xc3\xb8res autoriseret service og reparationer af disse m\xc3\xa6rker fra virksomhedens v\xc3\xa6rksteder._NEWLINE_Desuden er virksomheden autoriseret OMNIplus-partner for EvoBus og yder autoriseret service og reparationer p\xc3\xa5 Setra-busser og Mercedes-Benz-busser.\n_START_SECTION_\nHistorie\n_START_PARAGRAPH_\nI 1924 begyndte virksomheden at s\xc3\xa6lge automobiler i Kolding. I 1935 begyndte den at forhandle Merzedes-Benz og er s\xc3\xa5ledes den \xc3\xa6ldste Mercedes-Benz-forhandler i Danmark. I 1948 kom anden generation, H.P. Christensen, ind i virksomheden, mens tredje generation, P. Christensen, tr\xc3\xa5dte ind i 1991. Her overtog anden og tredje generation en filial af den tidligere Mercedes-import\xc3\xb8r Bohnstedt-Petersen._NEWLINE_I 2002 \xc3\xa5bnede virksomheden i f\xc3\xa6llesskab med DaimlerChrysler Distribution AS og Ejner Hessel A/S, Danmarks st\xc3\xb8rste center for handel med brugte personbiler, Mercedes-Benz Starmark i Vejle p\xc3\xa5 6.500 kvadratmeter, som de tr\xc3\xa5dte ud af i 2010. I 2003 overtog virksomheden Brdr. Platz A/S, og dermed forhandling og service af DaimlerChryslers-produkter i S\xc3\xb8nderjylland._NEWLINE_I 2005 blev datterselskabet P. Christensen Biludlejning A/S (nu Rent-a-Star / Lease-a-star) etableret som selvst\xc3\xa6ndigt selskab, med henblik p\xc3\xa5 styring af koncernens interne fl\xc3\xa5depark.'